The Honeymoon Tour

"**The Honeymoon Tour**" הוא סיבוב ההופעות השני של הזמרת האמריקאית אריאנה גרנדה שהתקיים בין פברואר לאוקטובר 2015.

## רקע והפקה
ב-25 באוגוסט 2014 הוציאה גרנדה את אלבום האולפן השני שלה, *[[My Everything]]*. האלבום  נכנס למקום הראשון במצעד בילבורד 200 עם מכירות של כ־169,000 עותקים בשבוע הראשון. בשבוע שלאחר מכן המשיך האלבום להימכר בכ־42,000 עותקים נוספים.

ביוני 2014 גרנדה הודיעה כי חתמה על חוזה לסיבוב הופעות עולמי ראשון בקריירה שלה. גרנדה פרסמה את ההודעה באמצעות חשבון הטוויטר שלה. גרנדה הבהירה כי סיבוב ההופעות לא יוגבל לארצות הברית בלבד וכי יתקיימו הופעות גם מחוץ למדינה.

גרנדה הכריזה בספטמבר 2014 על סיבוב ההופעות בצפון אמריקה. היא הודיעה שסיבוב ההופעות נקרא "Honeymoon Tour" ונועד לקדם את אלבומה *[[My Everything]]*. תחילה, הכריזה על 25 הופעות בערים שונות בארצות הברית ובקנדה שתוכננו להתחיל בפברואר 2015 ולהימשך עד אמצע אפריל 2015. מכירת הכרטיסים לסיבוב ההופעות נפתחה ב-20 בספטמבר 2014 דרך חברת Live Nation. מאוחר יותר באותו החודש, להקת ריקסטון נבחרה להופיע כמופע חימום בסיבוב ההופעות. בנוסף לריקסטון, גם המפיק והמוזיקאי קשמיר קאט הוזמן להשתתף בסיבוב ההופעות.

בנובמבר 2014 גרנדה הודיעה על ארבע הופעות בבריטניה כחלק מסיבוב ההופעות. מכירת הכרטיסים להופעות בבריטניה נקבעה להתחיל ב־21 בנובמבר.

בינואר 2015 גרנדה פרסמה סרטון מאחורי הקלעים המתעד את ההכנות לסיבוב ההופעות. בפברואר 2015 גרנדה קידמהאת סיבוב ההופעות ואת הסינגל "One Last Time" באמצעות פרסום קטעי וידאו מחזרות מאחורי הקלעים. הסרטון מציג חזרות של הלהקה החיה יחד עם קטעי השירה שהוקלטו באלבום, כאשר גרנדה ציינה כי במהלך סיבוב ההופעות היא תשיר את השיר בהופעה חיה.

בסיום שנת 2015 נכלל סיבוב ההופעות בדירוג השנתי של מגזין *[[Pollstar]]* לרשימת 100 סיבובי ההופעות הרווחיים בעולם. בדירוג זה הגיע The Honeymoon Tour למקום ה-40 בין סיבובי ההופעות הבינלאומיים של אותה שנה. הכנסות הסיבוב הוערכו בכ-41.8 מיליון דולר ממכירת כרטיסים ברחבי העולם, מחיר הכרטיס הממוצע להופעות במסגרת הסיבוב עמד על כ-51.69 דולר. ומספר הכרטיסים שנמכרו לסיבוב ההופעות עמד על כ-810 אלף כרטיסים.

## מהלך סיבוב ההופעות
ב־26 בפברואר 2015 פתחה גרנדה את סיבוב ההופעות בהופעה בקנזס סיטי. במהלך מופע הפתיחה התרחשה תקלה טכנית במעלית במה שהייתה אמורה להרים אותה במהלך ביצוע השיר "Love Me Harder". גרנדה הסבירה למעריצים כי עמדה בתוך מבנה עץ המחובר למעלית הבמה שאמור היה להתרומם במהלך ההופעה. לדבריה, חלק מעץ המתקן נשבר לפתע, מה שגרם לפלטפורמה להתעקם ולהעמיד אותה בסכנה של פגיעה מחלקי מתכת ועץ של המתקן. גרנדה סיפרה כי חששה שתימחץ תחת המנגנון המכני אך הצליחה להיאחז במתקן סמוך. אנשי צוות הבמה חילצו אותה מהמקום ומנעו פגיעה חמורה. למרות האירוע המשיכה גרנדה לשיר ולא הפסיקה את ההופעה.

## מהלך המופע
המופע נמשך כ־90 דקות וכלל הפקה בימתית רחבת היקף עם רקדנים, זיקוקים, לייזרים, ניצוצות ושני מטחי קונפטי. במהלך ההופעה נעשה שימוש בהחלפות תלבושות רבות, אביזרי במה ניידים ובמה בעלת חמישה מפלסים. הלהקה של גרנדה כללה גם די-ג'יי וגם נגני כלי מיתר, דבר ששיקף שילוב בין מוזיקת דאנס עכשווית לסגנונות מוזיקליים קלאסיים יותר.

### רשימת רצועות

## מופעים

## קישורים חיצוניים

## ביאורים

## הערות שוליים

קטגוריה:סיבובי הופעות מ-2015
קטגוריה:סיבובי הופעות של אריאנה גרנדה
קטגוריה:סיבובי הופעות באמריקה הצפונית
קטגוריה:סיבובי הופעות באירופה
קטגוריה:סיבובי הופעות באסיה
קטגוריה:סיבובי הופעות באמריקה הדרומית
קטגוריה:סיבובי הופעות בארצות הברית
קטגוריה:סיבובי הופעות בקנדה
קטגוריה:סיבובי הופעות בצרפת
קטגוריה:סיבובי הופעות בגרמניה
קטגוריה:סיבובי הופעות בשוודיה
קטגוריה:סיבובי הופעות בנורווגיה
קטגוריה:סיבובי הופעות באיטליה
קטגוריה:סיבובי הופעות בהולנד
קטגוריה:סיבובי הופעות בממלכה המאוחדת
קטגוריה:סיבובי הופעות בבלגיה
קטגוריה:סיבובי הופעות בספרד
קטגוריה:סיבובי הופעות ביפן
קטגוריה:סיבובי הופעות בפיליפינים
קטגוריה:סיבובי הופעות באינדונזיה
קטגוריה:סיבובי הופעות במקסיקו
קטגוריה:סיבובי הופעות בצ'ילה
קטגוריה:סיבובי הופעות בארגנטינה
קטגוריה:סיבובי הופעות בברזיל